JŽ serija 661
ЈЖ/ЖС серија 661 је вишесистемска дизел-електрична локомотива модел Г16, која је израђивана у америчкој фабрици Џенерал моторс - ЕМД, популарно назване "Кенеди". Намењене су за вучу свих врста путничких и теретних возова на свим категоријама пруга. Набављено је укупно 220 локомотива, које су масовно замениле 60-их и почетком 70-их година 20. века парне локомотиве на пругама у Југославији. Локомотива серије 661 носе епитет најславније дизел локомотиве на овим просторима, а налазе се у експлоатацији у Железницама Србије

Порекло и развој

Увођење у саобраћај

Средином педесетих година донета је одлука о осавремењавању возног парка набавком дизел вучних возила које ће бити способне за вучу свих врста возова на пругама различите категорије. У ту сврху извршен је низ пробних вожњи на пругама појединих дизел-локомотива. У априлу 1955. године је била на проби немачка В 200 (дизел-хидраулична, B'B'), јуна исте године гостовала је НОХАБ (Co'Co'), као и СНЦФ 6300, али ниједна од ових локомотива није задовољила све постављене захтеве. Међутим, 1959. извршене су пробе америчке локомотиве ГМ-ЕМД чија је ознака била Г16, која је у потпуности одговорила свим захтевима.  Америчка владина агенција за међународни развој - УСАИД (USAID) је купила од Џенерал моторса нове локомотиве и донирале прву нулту подсерију 001-034 а потом и 20 локомотива у другој подсерију 101 - 164 Југословенским железницама као земљи у развоју, 1960. и 1961. године. Тек након тога, кад је потврђен њихов квалитет током експлатације одлучено је да се увезу нове подсерије по повољним кредитним аранжманима. Ове локомотиве су израђиване у две фабрике ЕМД-а у Илиноису, Сједињеним Државама и Лондону у Онтариу, Канада. Дизел-локомотиве 661 су стизале постепено од 1960. до 1972. а укупно их је набављено 220. Прва нулта подсерија 661-000 (001-034) испоручене су 1960, друга подсерија 661-100 (101-164) испоручене 1960. и 1961. године, трећа 661-200 (201-278) испоручене 1966, 1970, 1972, четврта 661-300 (301-327) испоручене 1970. и пета последња 661-400 (401-415) испоручена 1972. Распоред осовина је Co'Co', а снага мотора је 1454kW. Максимална брзина ових локомотива код подсерија 000 je 114км/ч, а код подсерије 100, 200 и 300 је максималне брзина 124км/ч. Прва локомотива за ЖТП "Београд", ознаке 661-107, је била произведена децембра 1960. а стигла је у Београд 4. марта 1961. године.

Друге земље

Видео
ЖС серија 661

Види још 
Гоша 812

Спољашње везе 

Željeznička vozila